**Ministerul Mediului**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

Nr. 10934/6001/18.09.2017

PROIECT **DECIZIE ETAPEI DE ÎNCADRARE**

**18.09.2017**

Ca urmare a solicitării de emitere a acordului de mediu adresate de **OMV PETROM SA**, cu sediul în municipiul București, sectorul 1, str. Coralilor, nr. 22 (ASSET 6 MUNTENIA CENTRAL), înregistrată la APM Dâmbovița cu nr. 10934 din 10.08.2017, în baza Hotărârii Guvernului nr. **[445/2009](file:///C:\\Documents%20and%20Settings\\Administrator\\Sintact%202.0\\cache\\Legislatie\\temp\\00123818.htm)** privind evaluarea impactului anumitor proiecte publice si private asupra mediului şi a Ordonanței de Urgenta a Guvernului nr. **[57/2007](file:///C:\\Documents%20and%20Settings\\Administrator\\Sintact%202.0\\cache\\Legislatie\\temp\\00103869.htm)** privind regimul ariilor naturale protejate, conservarea habitatelor naturale, a florei si faunei sălbatice, cu modificările si completările ulterioare,

**Agenția pentru Protecția Mediului Dâmbovița decide**, ca urmare a consultărilor desfășurate în cadrul ședinței Comisiei de Analiza Tehnica din data de 14.09.2017, că proiectul **”*Construire conductă pompare Parc 1 Aninoasa – Depozitul Teiș”***, propus a fi amplasat în comuna Șotânga, sat Teiș, județul Dâmbovița, ***nu se supune evaluării impactului asupra mediului*** ***şi nu se supune evaluării adecvate***.

**Justificarea prezentei decizii:**

**I. *Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:***

a) proiectul se încadrează în prevederile Hotărârii Guvernului nr. [445/2009](file:///C:\\Documents%20and%20Settings\\Administrator\\Sintact%202.0\\cache\\Legislatie\\temp\\00123818.htm), Anexa nr. 2, pct. 13, lit. a;

b) consultarea membrilor CAT (Comisie de Analiza Tehnica) si analizei Listei de control pentru încadrarea proiectului;

c) nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1.*** ***Caracteristicile proiectelor***

1. ***mărimea proiectului***

Lucrările pentru conducta menționată ce fac obiectul prezentului proiect sunt următoarele :

* Execuție montaj îngropat conductă pompare ;
* Izolare și reîntregire conductă pompare existentă.

Punctul de cuplare inițial al noului tronson de conductă este in conducta existentă. Cuplarea fiind subterană, prin îmbinare sudată - țeavă în țeavă DN 80 PN25.

Punctul final de cuplare al noului tronson de conductă este in conducta existenta. Cuplarea fiind subterană, prin imbinare flanșă în flanșă DN 100 PN25.

Conducta noua se va executa din țeava de oțel carbon L 290 N, 3” (DN 80, De = 88,9 mm) cu grosimea de perete de 6.3 mm, tipul fară sudură, conform SR EN ISO 3183:2013. Adâncimea de îngropare între 1.3 și 1.6m.

Terenul nu este ocupat de alte instalaţii, nu are zone mlăştinoase, care necesită lucrări de drenare a zonei. In zonă nu sunt necesare măsuri de consolidare sau alte lucrări de acest gen.

Traseul conductei proiectate va permite accesul necesar echipelor de intervenţie şi întretinere, precum şi lăţimea de lucru pentru construcţie, testare, operare şi întreţinere, inclusiv orice operaţii privind înlocuirea acestor tronsoane de conducte.

Parametrii de operare şi de proiectare sunt prezentaţi mai jos:

* temperatura de operare (°C): max. = 25; norm. = 20; min. = 5;
* presiune de operare (bar): max. = 10; norm. = 8; min. = 7;
* debit (mc/h): max. = 2; norm. = 1.67; min. = 1.5;

Condiţiile de proiectare a conductei sunt următoarele:

* presiunea de proiectare: 25 bar;
* temperatura de proiectare: -29 ÷ +40°C;

In prezent conducta de pompare cu diametrul de 88.9 (3’’) are pe traseul actual un tronson de conductă ce necesită a fi înlocuit. Necesitatea înlocuirii derivă din urmatoarea situație:

In zona localității Teiș, datorită montării unei părți din conducta existentă la suprafața aceasta fiind confecționată din polyethilenă pe o lungime de 294m, beneficiarul dorește înlocuirea acestui tronson.

Pentru realizarea investiției menționate sunt necesare urmatoarele lucrări:

1. Dezgroparea conductei existente la punctele pentru înlocuire.

2. Secționarea conductei existente la capătul spre Parc 1 Aninoasa TP-01, la capătul spre Depozit Teiș TP-02 existând flanșe ingropata.

3. Proiectarea noului tronson de conductă cu diametrul 88.9 (3’’) îngropată pe lungimea de 294m, care va trebui să reintregească conducta existentă.

Prin aceastea investiție se dorește înlocuirea tronsonului menționat asigurând astfel siguranța în exploatare a conductei.

Terenul pe care se vor realiza lucrările de construcţii – montaj aparţine Comunei Sotanga, proprietăți particulare și S.C. OMV PETROM acestea nu sunt incluse în zona de protecţie a monumentelor istorice sau ariilor naturale protejate.

Suprafaţa de teren care se va ocupa temporar pentru realizarea investiţiei in zona Sotanga este de 3095 m2.

Succesiunea operaţiilor în perioada de execuţie a lucrărilor de construcţii-montaj a conductei va fi urmatoarea:

1. predarea – preluarea amplasamentului de către proiectant la constructor în prezenţa beneficiarului pe baza unui proces verbal de predare-primire. Constructorul are obligaţia să asigure materialele necesare marcării traseului;
2. realizarea culoarului de lucru şi investigarea acestuia privind existența de instalaţii subterane;
3. procurare material tubular izolat (prin grija OMV Petrom numai pentru conducta metalica);
4. transport material tubular (conductă oţel, armături, fitinguri, flanşe etc.);
5. sudarea conductei pe tronsoane şi asamblarea lor în fir sau sudarea în fir continuu;
6. verificare calitate cordoane de sudură şi emitere certificate de calitate;
7. montarea tronsoanelor pe suportii betonati si pe estacada metalica;
8. asamblare în fir continuu prin sudarea la poziţie a tronsoanelor între ele;
9. verificarea calităţii cordoanelor de sudură şi emitere certificate de calitate;
10. întregirea izolaţiei anticorozive în zona sudurilor în zona sudurilor de poziţie, după pregătirea prealabilă a locului de aplicare;
11. curăţarea interiorului conductei;
12. încercarea de rezistenţă hidraulică şi înregistrarea pe diagramă a probei;
13. verificarea la etanşeitate la presiunea de lucru;
14. recepţia la terminarea lucrărilor;
15. golirea conductei de apă;
16. cuplarea conductei;
17. pregătirea, punerea în funcţiune a conductei;
18. DCVG la terminarea lucrarilor;
19. GIS/ESRI la terminarea lucrarilor;
20. recepţia finală a lucrărilor si predarea „Cartii tehnice a constructiei”.

***b)*** *cumularea cu alte proiecte:* conducta va fi cuplată la parcul 1 Aninoasa și la Depozitul Teiș

***c)*** *utilizarea resurselor naturale:* nu este cazul

***d)*** *producția de deșeuri*: deșeurile rezultate vor fi colectate in pubele tipizate si preluate de serviciile de salubritate specializate din zona.

**e*)*** *emisiile poluante, inclusive zgomotul si alte surse de disconfort*: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

***f)*** *riscul de accident, ţinându-se seama în special de substanţele şi tehnologiile utilizate*: se reduce datorită măsurilor luate.

***2. Localizarea proiectelor***

*2.1.* *utilizarea existentă a terenului*: Suprafaţa de teren care se va ocupa temporar pentru realizarea investiţiei in zona Sotanga este de 3095 m2.

*2.2. relativa abundenţa a resurselor naturale din zona, calitatea şi capacitatea regenerativa a acestora:* zona de exploatare hidrocarburi.

*2.3.**capacitatea de absorbţie a mediului, cu atenţie deosebita pentru:*

***a)*** *zonele umede*: nu este cazul;

1. *zonele costiere*: nu este cazul;
2. *zonele montane si cele împădurite:* nu este cazul;
3. *parcurile şi rezervaţiile naturale*: nu este cazul
4. *ariile clasificate sau zonele protejate prin legislaţia in vigoare*: nu este cazul
5. *zonele de protecţie speciala, mai ales cele desemnate prin Ordonanța de Urgenta a Guvernului nr.* [*57/2007*](file:///C:\Documents%20and%20Settings\Administrator\Sintact%202.0\cache\Legislatie\temp\00103869.htm) *privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr.* [*5/2000*](file:///C:\Documents%20and%20Settings\Administrator\Sintact%202.0\cache\Legislatie\temp\00033752.htm) *privind aprobarea Planului de amenajare a teritoriului naţional - Secţiunea a III - a - zone protejate, zonele de protecţie instituite conform prevederilor Legii apelor nr.* [*107/1996*](file:///C:\Documents%20and%20Settings\Administrator\Sintact%202.0\cache\Legislatie\temp\00008742.htm)*, cu modificările şi completările ulterioare şi Hotărârea Guvernului nr.* [*930/2005*](file:///C:\Documents%20and%20Settings\Administrator\Sintact%202.0\cache\Legislatie\temp\00085898.htm) *pentru aprobarea Normelor speciale privind caracterul si mărimea zonelor de protecție sanitara şi hidrogeologica*: proiectul nu este inclus;
6. *ariile in care standardele de calitate a mediului stabilite de legislaţie au fost deja depășite:* nu este cazul;
7. *ariile dens populate:* nu este cazul;
8. *peisajele cu semnificaţie istorica, culturala şi arheologica:* nu este cazul.

***3. Caracteristicile impactului potenţial***

***a)*** *extinderea impactului: aria geografică şi numărul persoanelor afectate*: nu este cazul

***b)*** *natura transfrontieră a impactului*: nu este cazul

***c)*** *mărimea şi complexitatea impactului:* nu este cazul

***d)*** *probabilitatea impactului*: nu este cazul

***e)*** *durata, frecvenţa si reversibilitatea impactului*: nu este cazul*.*

**Condițiile de realizare a proiectului:**

**Organizarea de şantier:**

* organizarea de șantier se va face în incinta amplasamentului;
* executantul lucrărilor de demolare va semnaliza zona de șantier;
* se vor amplasa inscripționări din care să reiasă denumirea lucrării și executantul acesteia;
* se vor asigura dotările minime necesare organizării de șantier;
* se va instala un grup sanitar ecologic care se vavidanja periodic;
* se vor amenaja spații destinate depozitării deșeurilor rezultate din demolare în incinta punctului de lucru;
* întreținerea utilajelor/mijloacelor de transport(spălarea lor, efectuarea de reparații, schimburile de ulei) se vor face numai la service-uri /baze de producție autorizate ;

***Protecţia apelor***

- în perioada de realizare a lucrărilor grupul sanitar ecologic va fi vidanjat ori de câte ori este nevoie prin firme specializate ;

- este interzisă efectuarea excavațiilor sub nivelul stratului freatic;

- nu sunt permise evacuări de ape uzate, reziduuri și deșeuri rezultate din demolări în apele de suprafață, subterane sau terenurile adiacente;

***Protecţia aerului***

* se vor lua toate măsurile de minimizare a emisiilor de pulberi în urma realizării lucrărilor printr-o organizare judicioasă a șantierului;

***Protecția împotriva zgomotului***

- în timpul execuţiei proiectului *Nivelul de zgomot* continuu echivalent ponderat A (AeqT)se va încadra în limitele STAS 10009/2017– Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/2014 pentru aprobarea Normelor de igienă şi sănătate publică privind mediul de viaţă al populaţiei;

***Protecţia solului***

- se vor amenaja spaţii amenajate corespunzător pentru depozitarea temporară a deşeurilor generate;

- se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

***Modul de gospodărire a deşeurilor***

***Atât în perioada de construire cât și în cea de funcționare titularul are obligația respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, cu modificările şi completările ulterioare precum și ale OUG nr. 68/2016 pentru modificarea și completarea Legii nr. 211/2011, privind regimul deșeurilor.***

* deșeurile rezultate de la realizarea proiectului se vor colecta selectiv pe categorii prin grija executantului lucrării, la locul de producere și se vor valorifica prin societăți autorizate în colectarea/ valorificarea/ eliminarea acestora;
* este interzisă abandonarea deșeurilor sau depozitarea în locuri neautorizate;
* pe durata transportului deșeurile vor fi însoțite de documente din care să rezulte deținătorul, destinatarul, tipul deșeurilor, locul de încărcare, locul de destinație, cantitatea.

***Lucrările de refacere/reconstrucție ecologică a amplasamentului***

* se va aduce terenul starea lui naturală conform legislației de mediu în vigoare;

***Monitorizarea***

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;

- modul de depozitare al deşeurilor/valorificare şi monitorizarea cantităţilor de deşeuri generate conform Ordinului nr. 856/2002; predarea deşeurilor către operatori autorizaţi în valorificarea/ eliminarea deşeurilor;

- respectarea normelor de securitate, respectiv a normelor de securitate a muncii;

- respectarea măsurilor de reducere a poluării;

- se vor lua toate măsurile de reducere a poluării accidentale, iar în cazul producerii unor astfel de accidente, se va acționa imediat pentru a stopa, controla, izola, elimina poluarea;

***Titularul proiectului are obligaţia de a notifica APM Dâmboviţa dacă intervin elemente noi şi asupra oricărei modificări ale condiţiilor care au stat la baza emiterii prezentei, înainte de realizarea modificării.***

***Prezenta decizie se poate revizui, în cazul în care se constată apariţia unor elemente noi, necunoscute la data emiterii.***

***Prezenta decizie este valabilă pe toată perioada de aplicare a proiectului.***

***Proiectul propus nu necesită parcurgerea celorlalte etape ale procedurii de evaluare a impactului asupra mediului.***

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

**p.DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,

**Maria MORCOAȘE** Întocmit,

consilier Amalia Didă